ઉલ્લેખનીય છે કે આજથી ત્રણ વર્ષ પહેલાં અનામતની માગ સાથે ગુજરાતના અસંખ્ય પાટીદારો સરકારની સામે લડત આપવા રસ્તા પર ઉતરી આવ્યા હતા અને ૨૫મી ઓગસ્ટના રોજ પાટીદારોએ શક્તિપ્રદર્શન કર્યું હતું. જેને પાટીદાર ક્રાંતિ દિવસ તરીકે ગણવામાં આવે છે. આ ક્રાંતિ દિવસ એટલે કે ૨૫મી ઓગસ્ટના રોજથી જ આમરણાંત ઉપવાસ પર બેસવાની જાહેરાત હાર્દિક પટેલે કરી છે. ૨૦૧૯ની લોકસભાની ચૂંટણી પહેલાં જ ફરી એકવાર સરકાર સામે બંડ પોકારવાની હાર્દિકની જાહેરાતથી એક નવો રાજકીય ગરમાવો જાગ્યો છે.